
Na osnovu odredba Pravilnika o dodatnoj edukaciji iz porodične medicine („Službene novine Federacije BiH" br. 59/ 11. i 87/19.), raspisuje se
JAVNI POZIV
Zdravstvenim ustanovama za pohađanje dodatne edukacije iz porodične medicine
za doktore medicine i medicinske sestre-tehničare u školskoj 2026/2027.godini
PREDMET JAVNOG POZIVA je izbor kandidata za dodatnu edukaciju iz porodične medicine. Edukacija predstavlja organizovani oblik teoretskog i stručnog-praktičnog osposobljavanja doktora medicine-specijalista i medicinskih sestara-tehničara za pružanje zdravstvenih usluga iz oblasti porodične medicine.
PRAVO UČEŠĆA imaju doktori medicine-specijalisti i medicinske sestre-tehničari.

Zahtjev za dodatnu edukaciju iz porodične medicine može podnijeti zdravstvena ustanova odnosno nosilac odobrenja za obavljanje privatne prakse za uposlenika-doktora medicine-specijalistu i medicinsku sestru-tehničara svih nivoa obrazovanja.    

USLOVI ZA PRISTUPANJE EDUKACIJI
Uz zahtjev za doktora medicine potrebno je dostaviti dokaze o ispunjavanju slijedećih uslova:

-o završenom medicinskom fakultetu,
-o položenom stručnom ispitu,
-o posjedovanju licence za rad izdate od nadležne komore,
-o poznavanju jednog stranog jezika, 
- vjenčani list (ukoliko je promijenjeno prezime),

- kopija lične karte.
Ukoliko se zahtjev podnosi za doktora medicine-specijalistu potrebno je pored navedenog dostaviti i dokaz o položenom specijalističkom ispitu.

Uz zahtjev za medicinsku sestru-tehničara potrebno je dostaviti dokaze o ispunjavanju uslova:

-o završenom fakultetu,odnosno medicinskoj školi, smjer opšti,
-o položenom stručnom ispitu,   
-o posjedovanju licence za rad izdate od nadležne komore,      
-vjenčani list (ukoliko je promijenjeno prezime),

-kopija lične karte
Dokumenti dostavljeni uz zahtjev mogu biti originalni ili ovjerena fotokopija ne starija od 6 mjeseci. Dokumentacija treba biti dostavljena do 16.10.2026. godine, naknadno dostavljena dokumentacija neće biti razmotena.
Dodatna edukacija iz porodične medicine provodiće se u Centru za edukaciju i stručno usavršavanje JZNU Dom zdravlja „Dr Mustafa Šehović“ Tuzla, u periodu od oktobra 2026.godine do mjeseca juna 2027.godine. Program edukacije regulisan je Pravilnikom o dodatnoj edukaciji iz porodične medicine. Troškovi edukacije iznose 1.500,00 KM po polazniku.
Sve dodatne informacije na telefon  035 368-411 lok.136; Kontakt osoba Edina Hodžić, med. sestra- tehničar, administrator; E-mail: brkovic.a@yahoo.com

